- Nøgne Ø blir kjøpt opp

Det går rykter om at bryggeriet i Grimstad blir kjøpt opp, men ingen vil kommentere ryktene.

KJØPES OPP? Nøgne Ø skal være på vei til å bli solgt, ifølge rykter som har nådd Fædrelandsvennen. Vis mer byoutline Gustav Jørgensen

TRAPPER NED: Nøgne Ø-grunnlegger Kjetil Petersen Jikiun. Vis mer byoutline Gustav Jørgensen

Publisert: Publisert: 18. november 2013 13:22

- Jeg har jobbet enormt mye med dette i 11 år. Nå er det på tide å prioritere familien mer, sier Nøgne Ø-grunnlegger og nest største aksjonær Kjetil Petersen Jikiun til Fædrelandsvennen (betalingstjeneste).

Han ønsker ikke å gi ytterligere kommentarer om salgsryktene Fædrelandsvennen viderebringer.

Avisen skriver at de har fått informasjonen om at salg av en anonym kilde, og at denne opplyser at forhandlinger mellom bryggeriene skal ha foregått over lang tid.

Kilden mener det ligger i kortene at Hansa Borg Bryggerier skal overta litt over 50 prosent av aksjene i Nøgne Ø.

Største aksjonær Anne Hestness Trommestad begrenser seg til å si at uansett hvem som står som eier, skal bryggeriet bli værende i Grimstad.

Hverken hun eller grunnleggeren vil bekrefte eller avkrefte et eventuelt salg.



Det vil heller ikke daglig leder Tore Gunnar Nybø. Han bekrefter derimot at de har signert en konfidensialitetsavtale med en aktør.

Hva som står i avtalen, og hvem aktøren eller aktørene er, vil han ikke kommentere.

- Vi kan si mer rundt månedsskiftet, sier han.

Administrerende direktør i Hansa Borg, Lars Midtgaard, vil heller ikke kommentere ryktene overfor Fædrelandsvennen.

Hansa Borg Bryggerier hadde i fjor et resultat før skatt på 99 millioner kroner. Ifølge tall på E24s bedriftssider hadde de da 580 ansatte.



Nøgne Ø hadde samme år et resultat før skatt på 9 millioner kroner og 21 ansatte.

Ifølge en sak skrevet av Fædrelandsvennen tidligere i høst, sliter Nøgne Ø med å levere nok øl (betalingstjeneste).

LES OGSÅ:

